Nyindkøbet Anders Due hos AaB, fik kun 35 minutter i forårspremieren mod OB. Han udgik med et trælår. Den skade holder ham med al sandsynlighed også ude af kampen på onsdag mod AC Horsens.

Profil skadet - Det skete i en duel med Jonas Troest ude i siden. Jeg tager et træk og får så hans knæ lige ind i låret. Jeg prøver at spille videre, men det bliver bare værre og værre, forklarer Anders Due til bold.dk. Due ude Ikke nok med, at AaB mistede førstepladsen til FC København i weekenden, nu må de muligvis undvære en af deres profiler, til den svære udekamp på onsdag mod AC Horsens. Due tvivler på, at han er klar til den kamp. - Jeg træner ikke med i dag, men skal have noget ultralyd i stedet. Låret er stadig meget stift, og jeg tvivler på, at jeg når at blive klar til onsdag. Hvis jeg skal blive klar, skal jeg træne med i morgen, og det kan jeg ikke, som det ser ud nu, siger Due. Klar til Viborg Derimod forventer Anders Due, at han vil være klar til kampen mod nedrykningskandidaterne Viborg. Det sker søndag.